รีวิวกองทุน K-CHANGE-SSF & KCHANGERMF: กองทุน ESG คุณภาพจาก Baillie Gifford และ บลจ. กสิกร - FINNOMENA
จะมีสักกี่กองทุนที่ประหยัดทั้งเงินในกระเป๋า (ภาษี) ประหยัดพลังงาน ประหยัดทรัพยากร สร้างความยั่งยืน และสร้างการเติบโตในระยะยาวได้อย่างโดดเด่น มาดูกันว่าทำไม K-CHANGE-SSF และ KCHANGERMF ถึงเป็นกองทุนที่ตอบโจทย์ ทุกเพศ ทุกวัย ทุกสาย ที่มองหา "การเปลี่ยนแปลงที่ดี" ในโลกที่กำลังเปลี่ยนไปกันครับ
1 ธ.ค. 2565

จะมีสักกี่กองทุนที่ประหยัดทั้งเงินในกระเป๋า (ภาษี) ประหยัดพลังงาน ประหยัดทรัพยากร สร้างความยั่งยืน และสร้างการเติบโตในระยะยาวได้อย่างโดดเด่น
K-CHANGE-SSF และ KCHANGERMF เปรียบเสมือนเพชรเม็ดงามจากโลกกองทุนรวม รังสรรโดย Baillie Gifford หนึ่งในค่ายกองทุนที่เรียกได้ว่าดีที่สุดในยุคนี้พิสูจน์ผ่านผลงานในช่วงล่าสุด
มาดูกันว่าทำไม K-CHANGE-SSF และ KCHANGERMF ถึงเป็นกองทุนที่ตอบโจทย์ ทุกเพศ ทุกวัย ทุกสาย ที่มองหา “การเปลี่ยนแปลงที่ดี” ในโลกที่กำลังเปลี่ยนไปกันครับ
ดูรีวิวกองทุน ESG ที่น่าสนใจอื่น ๆ แบบจัดเต็มโดย FINNOMENA Investment Team ได้ ที่นี่
ดูรีวิวกองทุน K-CHANGE-A(A) แบบจัดเต็ม ครบถ้วน ที่สุดได้ ที่นี่
ดูรีวิวกองทุน K-CHANGE-SSF และ K-CHANGE-RMF โดยผู้เชี่ยวชาญจาก บลจ. กสิกรได้ ที่นี่
เปิดบัญชีกองทุนประหยัดภาษี SSF RMF กับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยากพร้อมเลือกซื้อกองทุนประหยัดภาษีจาก 21 บลจ.
คลิก https://finno.me/open-plan
ผู้จัดการพอร์ตการลงทุนที่มีความหลงใหลในสิ่งที่ทำอย่างแท้จริง
จุดเด่นของกองทุน K-CHANGE-SSF และ KCHANGERMF เรื่องแรก ๆ ที่ผมอยากพูดถึงคงหนีไม่พ้นเรื่องของ “ผู้จัดการกองทุน” ที่เป็นหนึ่งในเอกลักษณ์ของ Baillie Gifford ที่คัดสรรผู้จัดการที่มีความเชี่ยวชาญเฉพาะทางอย่างแท้จริงมาเลือกหุ้น
ส่วนจะมีใครบ้างเรามาสำรวจไปพร้อม ๆ กันครับ
1) Kate Fox
ข้อมูลภาพจากเว็บไซต์: www.bailliegifford.com
ประวัติโดยย่อและปรัชญาการลงทุนของคุณ Kate Fox
เชื่อว่าภาคธุรกิจการเงินมีส่วนสำคัญที่จะช่วยพัฒนาโลกและสนับสนุนคนรุ่นใหม่ให้ดีขึ้นในอนาคต
มีความเชี่ยวชาญทางด้านการวิเคราะห์บริษัทขนาดเล็กที่มีโอกาสเติบโตในระยะยาว
หลงไหลในธุรกิจที่สร้างสรรค์สิ่งแปลกใหม่และให้ประสบการณ์ใหม่ ๆ กับผู้บริโภคซึ่งถือเป็นหัวใจสำคัญของหุ้นเติบโตคุณภาพในโลกยุคใหม่
ชื่นชอบธุรกิจที่ตอบโจทย์ปัญหาด้านความขาดแคลนหรือท้าทายการแก้ปัญหา เช่น ปัญหาทางสังคมในโลกปัจจุบัน
ชื่นชอบการลงทุนที่เติบโตได้ในระยะยาว
2) Lee Qian
ข้อมูลภาพจากเว็บไซต์: www.bailliegifford.com
ประวัติโดยย่อและปรัชญาการลงทุนของคุณ Lee Qian
เติบโตในประเทศจีนในช่วงเปลี่ยนถ่ายระบบเศรษฐกิจและสังคม  เห็นคนนับล้านที่เผชิญกับความยากลำบากจนมามีความเป็นอยู่ที่ดีขึ้น
เห็นมากับตาว่าภาคธุรกิจนั้นมีความสำคัญต่อการยกระดับสภาพความเป็นอยู่และสังคมของผู้คน
แสดงให้เห็นถึงความเข้าใจกระบวนการยกระดับคุณภาพชีวิตคนผ่านธุรกิจต่าง ๆ ได้เป็นอย่างดี ช่วยในการคัดเลือกหุ้นให้ตอบโจทย์กับแนวทางพัฒนา
3) Michelle O’Keeffe
ข้อมูลภาพจากเว็บไซต์: www.bailliegifford.com
ประวัติโดยย่อและปรัชญาการลงทุนของคุณ Michelle O’Keeffe
มีความเชี่ยวชาญในเรื่องปัญหาสภาพภูมิอากาศ (Climate change), การจัดการทรัพยากร, รวมถึงกฎเกณฑ์นโยบายต่าง ๆ ในยุโรป
4) Ed Whitten
ข้อมูลภาพจากเว็บไซต์: www.bailliegifford.com
ประวัติโดยย่อและปรัชญาการลงทุนของคุณ Ed Whitten
ประสบการณ์ทำงานและศึกษาในประเทศกำลังพัฒนาทำให้คุณ Ed Whitten ไม่อยากทิ้งใครไว้ข้างหลัง
เชื่อว่าการลงทุนในบริษัทที่ตอบโจทย์ทั้งด้านการเงิน สังคมและสิ่งแวดล้อม ช่วยสร้างความเชื่อมั่นในตลาดทุนและช่วยแก้ไขปัญหาให้กับโลก
เมื่อเห็นแบบนี้แล้วผู้จัดการกองทุนทุกท่านถือได้ว่าต่างก็มีความสามารถและความหลงใหล (Passion) ในสิ่งที่ทำ อีกทั้งยังมีประสบการณ์ในด้านต่าง ๆ ที่เกี่ยวกับการเปลี่ยนแปลงเชิงบวกโดยตรง ซึ่งถือได้ว่าเป็นหัวใจสำคัญของการเลือกหุ้นที่ดี เพราะ ตัวเลขต่าง ๆ ในบัญชีจะไร้ความหมาย หากผู้จัดการการลงทุนไม่ได้เข้าใจตัวธุรกิจแบบถึงแก่น อีกทั้งยังมีความเข้าใจในแนวโน้มเชิงและกระแสพัฒนาในภาพใหญ่อีกด้วย เรียกได้ว่าตอบโจทย์ครบเครื่องทั้ง Top Down และ Bottom Up
ในส่วนถัด ๆ ไปผมขออนุญาตพาทุกคนไปสำรวจรายละเอียดเชิงลึกของกองทุนกันครับ
รู้ให้ลึก: ทุกเงินลงทุนใน Baillie Gifford Positive Change ส่งผลบวกต่อโลกอย่างไร?
Baillie Gifford Positive Change มีการคำนวณผลกระทบเชิงบวกในแต่ละหุ้นที่ลงทุน โดยในที่นี่จะยกตัวอย่างเป็นผลกระทบเชิงบวกของการลงทุนใน Safaricom (บริษัท การสื่อสารในเคนย่า) ตามสูตรดังนี้
ภาพแสดงรายละเอียดค่าธรรมเนียมต่าง ๆ ของกองทุน Baillie Gifford Positive Change ที่มา: KAsset Fund Fact Sheet วันที่: 30 กันยายน 2021
รายละเอียดต่าง ๆ ของแต่ละตัวแปร
Impact Report เปรียบเสมือนผลกระทบเชิงบวกที่บริษัทนั้น ๆ ทำได้เป็นหลัก เช่น Safaricom (บริษัท การสื่อสารในเคนย่า) ช่วยให้คนจำนวน 4.8 ล้านคนโอนเงินได้สะดวกขึ้น ประหยัดขึ้นและใช้จ่ายได้มากขึ้นในด้านเฮลธ์แคร์
Market capitalisation หรือมูลค่าตามราคาตลาดของหุ้นนั้น ๆ หรือพูดง่าย ๆ ว่าคือ ความใหญ่ของหุ้น
% of fund weighting คือ สัดส่วนที่ลงทุน
Value entered คือ มูลค่าที่เข้าลงทุน
เมื่อเข้าสูตรคำนวณออกมาเรียบร้อยแล้วผลที่ได้ก็จะแสดงให้เห็นว่าผลลัพธ์จากการถือกองทุน Baillie Gifford Positive Change ที่มีการลงทุนใน Safaricom สัดส่วน 0.61% จะช่วยให้ชาวเคนย่าใช้บริการเฮลธ์แคร์ได้สะดวกในต้นทุนที่ต่ำลง
ดังนั้นนักลงทุนจึงวางใจได้ว่าเม็ดเงินที่ลงทุนในกองทุน Baillie Gifford Positive Change ทุกบาททุกสตางค์จะถูกนำมาวัดผลให้เห็นว่าสร้างผลบวกให้กับใคร? ที่ไหน? อย่างไร? อย่างชัดเจน!
เทียบให้ชัด K-CHANGE-SSF และ K-CHANGE-RMF ต่างกันหรือไม่? อย่างไร?
ภาพแสดงรายละเอียดค่าธรรมเนียมต่าง ๆ ของกองทุน K-CHANGE-SSF ที่มา: KAsset Fund Fact Sheet วันที่: 30 กันยายน 2021
ภาพแสดงรายละเอียดค่าธรรมเนียมต่าง ๆ ของกองทุน KCHANGERMF ที่มา: KAsset Fund Fact Sheet วันที่: 30 กันยายน 2021
ค่าธรรมเนียมซื้อ
K-CHANGE-SSF: ยกเว้น
KCHANGERMF: ไม่มี
ค่าธรรมเนียมขาย
K-CHANGE-SSF: ยกเว้น*
KCHANGERMF: ยกเว้น
ค่าธรรมเนียมสับเปลี่ยนเข้า
K-CHANGE-SSF: **
KCHANGERMF: ***
ค่าธรรมเนียมสับเปลี่ยนออก
K-CHANGE-SSF: **
KCHANGERMF: ***
*ถือต่ำกว่า 1 ปีเรียกเก็บ 1.50% ของ NAV ปัจจุบันยังยกเว้นในส่วนนี้ตั้งแต่วันที่ 1 พ.ย. 2021 – 31 ธ.ค. 2021 ในกรณีถือตั้งแต่ 1 ปีขึ้นไปไม่เรียกเก็บ
**สับเปลี่ยนไปยังกองทุน SSF อื่น ๆ ใน บลจ. กสิกร ไม่เรียกเก็บ ในกรณีสับเปลี่ยนไปยังกองทุน SSF บลจ. อื่น ๆ เรียกเก็บ 1.00% ของ NAV ในวันทำการล่าสุดก่อนทำรายการสับเปลี่ยน
***สับเปลี่ยนไปยังกองทุน RMF อื่น ๆ ใน บลจ. กสิกร ไม่เรียกเก็บ ในกรณีสับเปลี่ยนไปยังกองทุน RMF บลจ. อื่น ๆ ปัจจุบันเรียกเก็บ 1.00% ของ NAV ในวันทำการล่าสุดก่อนทำรายการสับเปลี่ยน
สรุปประเด็นเรื่องค่าธรรมเนียม
ในแง่ของค่าธรรมเนียมซื้อและขายในตอนนี้ทั้งสองกองทุนยังไม่มีการเรียกเก็บทั้งคู่ ส่วนนักลงทุนคนไหนที่มีแผนลงทุนแบบเชิงรุกพร้อมสับเปลี่ยนกองตามสถานการณ์ก็ต้องคิดเผื่อไว้สักนิดหนึ่งว่าหากเราขยับโยกย้ายข้ามค่ายก็อาจเจอค่าธรรมเนียมได้ เว้นเสียว่าเป็นแฟนพันธุ์แท้ บลจ. กสิกร ลงทุนวนไปในค่ายเดิม
ในส่วนถัดไปจะเป็นรายละเอียดกองทุนแบบเจาะลึกว่าตอนนี้ทั้ง 2 กองทุน ลงทุนที่ไหน หุ้นอะไร มีอะไรเด่นดี ซึ่งก็ขออธิบายรวบกันไปเลยละกันครับ เพราะ ลงทุนในกองทุนหลักเดียวกันทั้งคู่
ซื้อ SSF หรือ RMF ดี? ลงนานเท่าไร ปันผลไม่ปันผล ต่างกันอย่างไรอ่านข้อมูลแบบละเอียดเจาะลึกได้ที่ลิ้งก์ด้านล่างเลยครับ
https://www.finnomena.com/buffettcode/ultimate-ssf-guide/ 
เจาะลึกสัดส่วนภูมิภาคหลักที่ลงทุน
ภาพแสดงสัดส่วนภูมิภาคหลักที่กองทุน Baillie Gifford Positive Change ลงทุน ที่มา: Baillie Gifford Fund Fact Sheet วันที่: 30 กันยายน 2021
หลัก ๆ แล้วตัวกองทุนจะลงทุนในสหรัฐฯ และยุโรปเป็นหลัก ซึ่งถือได้ว่าเป็นประเทศที่มีนวัตกรรมต่าง ๆ มากมายที่เติบโตได้อย่างโดดเด่น และสร้างผลกระทบเชิงบวกต่อโลก ในขณะที่สัดส่วนหลักอื่น ๆ จะเป็นการลงทุนในตลาดเกิดใหม่เป็นหลัก ซึ่งถือได้ว่าเป็นประเทศที่กำลังเติบโตและต้องการธุรกิจที่สร้างผลกระทบเชิงบวกมาสนับสนุนเพื่อก้าวเข้าสู่การเป็นประเทศพัฒนาแล้วที่สมบูรณ์ต่อไป
เจาะลึกสัดส่วนหุ้นหลักที่ลงทุน
ภาพแสดงสัดส่วนหุ้นหลักที่กองทุน Baillie Gifford Positive Change ลงทุน ที่มา: Baillie Gifford Fund Fact Sheet วันที่: 30 กันยายน 2021
Moderna (สัดส่วน 9.10%)
บริษัท ไบโอเทคโนโลยีเจ้าของวัคซีนโควิดประสิทธิภาพสูง เจ้าของเทคโนโลยี mRNA ที่เข้ามายกระดับการสร้างยาแบบเดิม ๆ ในอุตสาหกรรมไบโอเทคโนโลยี โดยเทคโนโลยีดังกล่าวถูกออกแบบมาเพื่อสั่งให้เซลล์ในร่างกายสร้างโปรตีนเพื่อป้องกันหรือต่อสู้กับโรคร้าย
ASML (สัดส่วน 7.90%)
บริษัท ผู้ผลิตอุปกรณ์ผลิตชิปรายใหญ่ในยุโรป อย่างเครื่อง Photolitography ที่ใช้สำหรับการผลิตชิปคอมพิวเตอร์ อุปกรณ์หัวใจหลักของโลกยุคใหม่
TSMC (สัดส่วน 6.30%)
ผู้ผลิตและจัดจำนหน่ายชิปมาแรงจากไต้หวัน ผู้ผลิตชิปสำหรับคอมพิวเตอร์ ระบบเครือข่ายไร้สาย เกมส์คอนโซล และทีวี อีกทั้งยังมีบริษัทเทคโนโลยีระดับโลกอย่าง Apple ที่ให้ความไว้วางใจ ให้ TSMC ผลิตชิปให้ตนเองอีกด้วย ถือว่าแข็งแกร่งมาก ๆ และยังเป็นหนึ่งในบริษัทที่เข้ามาขับเคี่ยวกับ Intel จนทำให้ Intel ต้องพ่ายแพ้
MercadoLibre (สัดส่วน 5.50%)
Amazon, Shopee, Lazada แห่งแถบละตินอเมริกา MercadoLibre เป็นผู้ให้บริการแพลตฟอร์มอีคอมเมิร์ซและประมูลของออนไลน์ที่มีผู้ใช้งานแบบ Active ถึง 132.5 ล้านราย ในปี 2020 (เติบโต 78.60% จากปี 2019) และมีรายได้ที่เติบโตต่อเนื่อง
Tesla (สัดส่วน 5.30%)
บริษัทรถยนต์พลังไฟฟ้าแห่งอนาคตที่มีมูลค่าบริษัทแซงหน้ารุ่นพี่อย่าง Ford และ GM ไปแล้วเรียบร้อย Tesla คือหนึ่งในบริษัทที่ Wall Street คาดว่าจะเป็นบริษัทที่มา “ปฏิวัติ” อุตสาหกรรมรถยนต์แบบดั้งเดิม มีแนวทางการพัฒนาเทคโนโลยีเพรียบพร้อมทั้งแบตเตอรี่ ระบบไร้คนขับ และอื่น ๆ อีกทั้งยังเป็นบริษัทที่มี CEO ระดับโลกหัวก้าวไกลอย่าง Elon Musk เป็นผู้นำอีกด้วย
ผลตอบแทนย้อนหลัง
ภาพแสดงผลตอบแทนย้อนหลังกองทุน Baillie Gifford Positive Change ลงทุน ที่มา: bailliegifford.com วันที่: 30 กันยายน 2021
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
กองทุนทำผลตอบแทนได้อย่างโดดเด่นแม้จะจัดตั้งมาได้ไม่นาน เอาชนะดัชนีเทียบเคียงอย่างดัชนี MSCI ACWI (ดัชนีหุ้นโลก) ได้แบบขาดลอย
นโยบายการลงทุนของกองทุน K-CHANGE-SSF และ KCHANGERMF
เน้นลงทุนในหน่วยลงทุนของกองทุน Baillie Gifford Positive Change Fund – Class B accumulation (GBP) กองทุนหลักมีนโยบายลงทุนในหุ้นทั่วโลกที่เป็นเจ้าของผลิตภัณฑ์หรือมีพฤติกรรมสนับสนุนการเปลี่ยนแปลงเชิงบวกต่อสังคมแบบกระจุกตัว 25-50 หุ้น โดยมีความเสี่ยงระดับ 6
สรุปจุดเด่นกองทุน K-CHANGE-SSF และ KCHANGERMF
บริหารโดยผู้จัดการการลงทุนที่มีประสบการณ์ ความรู้และความเข้าใจ เกี่ยวกับการเปลี่ยนแปลงเชิงบวกในด้านต่าง ๆ เป็นอย่างดี
ผลการเปลี่ยนแปลงเชิงบวกจากการลงทุนสามารถวัดผลได้จริง จึงทำให้แน่ใจได้ในระดับหนึ่งว่าเราเป็นส่วนหนึ่งในการสร้างสิ่งดี ๆ ให้กับโลก
บริหารแบบ Active ลงทุนในหุ้นคัดเน้น 25-50 ตัว มีความเชื่อมั่นสูง
สัดส่วนหลักลงทุนในหุ้นเติบโต เอาใจสาย Growth แบบเต็มสูบ
ผลตอบแทนย้อนหลังโดดเด่นเหนือดัชนีเทียบเคียงเป็นอย่างมาก
เปิดบัญชีกองทุนประหยัดภาษี SSF RMF กับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยากพร้อมเลือกซื้อกองทุนประหยัดภาษีจาก 21 บลจ.
คลิก https://finno.me/open-plan
ดูรีวิวกองทุน ESG ที่น่าสนใจอื่น ๆ แบบจัดเต็มโดย FINNOMENA Investment Team ได้ ที่นี่
ดูรีวิวกองทุน K-CHANGE-A(A) แบบจัดเต็ม ครบถ้วน ที่สุดได้ ที่นี่
ดูรีวิวกองทุน K-CHANGE-SSF และ K-CHANGE-RMF โดยผู้เชี่ยวชาญจาก บลจ. กสิกรได้ ที่นี่
ดูโพยกองทุนประหยัดภาษีแบบจัดชุดเพิ่มเติม
https://www.finnomena.com/z-admin/ssf-rmf-series-package/
ดูโพยกองทุนประหยัดภาษีแบบรายกองเพิ่มเติม
https://www.finnomena.com/z-admin/ssf-rmf-for-diy/
อย่าเพิ่งหนีไปไหน! ทดลองกดซื้อกองทุน K-CHANGE-SSF และ KCHANGERMF ได้ทันทีด้านล่าง
K-CHANGE-SSF
KCHANGERMF
กองทุน K-CHANGE-SSF และ KCHANGERMF เป็นอีก 2 กองทุนประหยัดภาษีจากค่าย Baillie Gifford ที่มีผลการดำเนินงานโดดเด่น คัดหุ้นเน้น ๆ ตามสไตล์ Baillie Gifford ตอบโจทย์ทั้งผลตอบแทนและโลก เหมาะกับผู้ที่สนใจสร้างกำไรให้กับตนเองและคืนประโยชน์ให้กับสังคม 
ขอให้ทุกคนโชคดีครับ
Mr. Serotonin
คำเตือน
ผู้ลงทุนควรศึกษาข้อมูลสำคัญของกองทุนโดยเฉพาะนโยบายกองทุน ความเสี่ยง และผลการดำเนินงานของกองทุน โดยสามารถขอข้อมูลจากผู้แนะนำก่อนตัดสินใจลงทุน |  ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต | ผู้ลงทุนอาจมีความเสี่ยงจากอัตราแลกเปลี่ยน เนื่องจากการป้องกันความเสี่ยงขึ้นอยู่กับดุลพินิจของผู้จัดการกองทุน | กองทุน K-CHANGE-SSF และกองทุน KCHANGERMF มีการลงทุนแบบกระจุกตัว จึงอาจมีความเสี่ยงและความผันผวนของราคาสูงกว่ากองทุนรวมทั่้วไปที่มีการกระจายตัวในหุ้นจำนวนมาก ดังนั้น ผู้ลงทุนควรศึกษาข้อมูลเพื่อประกอบการตัดสินใจลงทุน | สอบถามข้อมูลเพิ่มเติมหรือขอรับหนังสือชี้ชวนได้ที่สอบถามข้อมูลเพิ่มเติมหรือขอรับหนังสือชี้ชวนได้ที่บริษัทหลักทรัพย์จัดการกองทุนกสิกรไทย จำกัด และบริษัทหลักทรัพย์นายหน้าซื้อขายหน่วยลงทุน ฟินโนมีนา จำกัด ในช่วงเวลาวันทำการตั้งแต่ 09:00-17:00 น. ที่หมายเลขโทรศัพท์ 02 026 5100 และทาง LINE “@FINNOMENAPORT”
References
https://www.bailliegifford.com/en/uk/individual-investors/funds/positive-change-fund/#Documents
https://www.bailliegifford.com/en/uk/individual-investors/literature-library/funds/oeics/positive-change-fund/positive-change-fund-impact-measurement-methodology/
https://www.bailliegifford.com/en/uk/individual-investors/literature-library/funds/oeics/positive-change-fund/positive-change-fund-monthly-factsheet/
แท็ก:
Advance
Article
FINNOMENA FUND REVIEW
FINNOMENA REVIEW
K-CHANGE-SSF
KCHANGERMF
Long Content
Product Info
Tax Saving Fund
แชร์บทความ:
ผู้เขียน
Mr. Serotonin
สวัสดีครับทุกคน ปัจจุบันผมสนใจทางด้านการวิเคราะห์การลงทุนเชิงเทคนิค และการวิเคราะห์เศรษฐกิจในระดับประเทศ ยินดีที่ได้รู้จักทุกคนครับ